Lietuvos artrito asociacija. Artritu sergančių neįgaliųjų teisių atstovavimas

Projekto tikslas – užtikrinti visą apimantį ir lygiavertį kokybišką neįgaliųjų teisių atstovavimą ir ilgalaikį mokymąsi, reikalinga prisidėti prie darnaus vystymosi, darnios gyvensenos, žmogaus teisių ir lyčių lygybės puoselėjant nesmurtinę kultūrą.

Projekte planuojama vykdyti nuolatinio pobūdžio konsultavimo ir atstovavimo įvairaus lygio institucijose ir įstaigose veiklas. Konsultavimas vyks su profesionaliais teisininkais artritu sergančių neįgaliųjų teisių gynimo klausimais.

Vykdant švietėjišką veiklą, bus organizuojami 2 švietėjiški seminarai Vilniaus rajone ir Švenčionėliuose, suteikiantys sergantiesiems pagalbą aiškinant ligos diagnostiką, simptomus, ligos eigą, gydymo galimybes, metodiškai perduoti fizinio aktyvumo svarbą, pagilinti sergančiųjų teisines žinias, dalyvaujant specialistams.

Spalio 12-ąją – Pasaulinę artrito dieną, bus tradiciškai organizuojama dalykinė konferencija „Neįgaliųjų ir artritu sergančių teisių gynimas“ tema. Bus suteikta informacija apie reumatines ligas iš Lietuvos ir pasaulio: kaip valdyti artritą savo jėgomis, kaip įveikti skausmą, depresiją, nuovargį, prisitaikyti namų aplinkai, pasirinkti fizinius pratimus, sveikai maitintis, spręsti konkrečiai iškilusias teisines problemas.

Vykdant neįgaliųjų savarankiško gyvenimo įgūdžių ugdymo veiklą, planuojama stovykla „Gelbėkime savo sąnarius“ (Šventojoje), skirta neįgaliesiems su judėjimo negalia ir artrito simptomų specifika. Stovykloje vyks mankštos, bus organizuojamos paskaitos apie neįgaliųjų teisių gynimą , apie smurtą artimoje aplinkoje. Vyks paskaitos apie neįgalių moterų veiklas, jų įtraukimą į bendruomenę, užtikrinant jų teises sveikatinimui, raiškai ir tobulėjimui. Bus rengiami praktiniai teisiniai savipagalbos mokymai.

Vykdant periodinių leidinių leidybos veiklą, leidžiamas tęstinis periodinis leidinys – žurnalas „Artritas“, skirtas žmonėms, sergantiems lėtinėmis reumatinėmis sąnarių ligomis ir turintiems atramos judėjimo negalia. Leidinys skirtas šios negalios prevencijai, pagalbai neįgaliems, jų šeimų nariams, teisiniams klausimams. Leidinys olatinimas skyriams regionuose, Neįgaliųjų departamentui, M.Mažvydo bibliotekai, Lietuvos medicinos bibliotekai, VU viešajai bibliotekai, mokslų akademijos bibliotekai ir kt.